User:Sksitiawan

ASAL USUL NAMA SEKOLAH

Nama tokoh sekolah ini adalah sempena nama kampung iaitu Kampong Sitiawan. Kampung Sitiawan ini telah wujud sejak zaman pemerintahan inggeris di tanah melayu. Kampung ini adalah di antara kampung yang tertua di daerah dinding ini yang kini dikenali sebagai daerah manjung.

Sitiawan berasal daripada perkataan "Setia Kawan". Menurut cerita orang tua-tua di kampung ini, sifat setia kawan sepasang gajahlah yang melahirkan nama sitiawan. Kononya ada sepasang gajah hendak menyeberangi sebatang sungai di kampung itu. Gajah betina telah terkandas di tengah sungai kerana kakinya telah terbenam dalam selut (lumpur). Gajah itu telah berusaha untuk melepaskan dirinya tetapi gagal. Melihat keadaan sedemikian, gajah jantan cuba menarik keluar pasangannya dengan menautkan belalai masing-masing. Namun gajah tersebut tidak juga dapat dikeluarkan dari lumpur itu.

Apabila air pasang, paras air sungai tersebut telah naik dengan mendadak, Maka semakin kuatlah taulan belalai mereka seolah-olah tidak mahu dipisahkan, namun apakan daya, gajah betina semakin ditenggelami air sungai itu lalu mati lemas. Gajah jantan terus menunggu dan menunggu dalam kedukaan. Akhirnya gajah jantan juga turut mati di sungai itu. Begitulah setianya pasangan gajah tersebut.

Tragedi kematian gajah dengan sifat setianya itu telah mencuit hati penduduk kampung itu untuk menamakan sungai itu Sungai sitiawan dan kampung itu juga diberi nama Kampong Sitiawan. Kemudian kerajaan inggeris telah mendirikan sebuah sekolah disitu. Sekolah itu juga turut dinamakan Sekolah Kebangsaan Sitiawan. Bangunan sekolah itu tetap wujud hingga kini dengan megahnya di kawasan Sekolah Kebangsaan Sitiawan.